Περιγραφή Δραστηριότητας

Α΄ δημοτικού

Τάξη:

Μαθαίνουμε έναν Σκοτσέζικο χορό. Πρόκειται για έναν απλό παραδοσιακό χορό που χορεύεται από μικρούς και μεγάλους στη Σκοτία. Χορεύεται σε παραδοσιακές γιορτές που ονομάζονται ceilidhs. Πολλές φορές, υπάρχει ένας headlander που φωνάζει τις οδηγίες στους χορευτές καθώς χορεύουν. Υπάρχουν διάφοροι σκοποί κατάλληλοι γι αυτό το χορό. Ένας από αυτούς, ο πιο κατάλληλος για το συγκεκριμένο μάθημα, είναι η μουσική του “Irish Washerwoman” (A_Δ01_Μ01).

Περιεχόμενο:

- Να θυμηθούν να μετράνε από το 1 ως το 8
- Να επαναλάβουν τα χρώματα
- Να κατανοήσουν και να εκτελέσουν οδηγίες (step forward / backward, clap your hands, turn round, hold hands, spin, walk)
- Να δώσουν οδηγίες σε άλλους
- Να περιγράψουν τι φοράει κάποιος (He’s / She’s wearing a blue and red kilt).

Γλωσσικοί στόχοι:

- Να εξοικειωθούν με την παράδοση και τη μουσική ενός άλλου τόπου και με μουσικοχορευτικά μοτίβα από αυτόν τον τόπο
- Να συγκρίνουν έναν ξένο τόπο (μουσική, παραδοσιακές ενδυμασίες) με το δικό τους
- Να εξασκηθούν στο συντονισμό των λεπτών κινήσεών τους με τη βοήθεια της μουσικής
- Να μάθουν να ακολουθούν το ρυθμό ενός μουσικού κομματιού
- Να συνεργαστούν σε ζευγάρια και όλοι μαζί

Παιδαγωγικοί στόχοι:

Υλικά και Μέσα

- Η μασκότ
- (Χάρτης Ευρώπης)
- Εικόνες από Σκοτία (A_D01_C01)
- Χρωματιστά μολύβια
- CD (A_D01_Μ01)
- Blu tack
- (Ένα κομμάτι καρό ύφασμα, παραμάνες)

Υλικά:

- CD player και Η/Υ
- Βιντεοπροβολέας
- Κενός χώρος: (Μετακινούμε τα θρανία στην άκρη ώστε να μείνει κενός χώρος στη μέση της τάξης. Αν η αίθουσά μας είναι μικρή, μπορούμε να χρησιμοποιήσουμε την αίθουσα πολλαπλών χρήσεων.)

Μέσα:

- A_D01_W01

Φύλλα Εργασίας:

2 διδακτικές ώρες

Προτεινόµενος διδακτικός χρόνος:

Προτεινόμενη εκπαιδευτική διαδικασία (1)

Βήμα 1
Η μασκότ της τάξης χαιρετάει τα παιδιά με το συνηθισμένο τρόπο. Στη συνέχεια, εξηγούμε ότι σήμερα η μασκότ (η οποία είναι από τη Σκοτία και της αρέσει ο χορός) θα μας μάθει τα βήματα από έναν παραδοσιακό χορό που χορεύεται στη Σκοτία. Έχουμε βάλει το χάρτη της Σκοτίας στον πίνακα ή σε έναν άδειο τοίχο και, αν θέλουμε, ντύνουμε τη μασκότ Σκοτσέζο/α στερεώνοντας λίγο καρό ύφασμα με παραμάνες γύρω από τη μέση, να φαίνεται σαν kilt. Η μασκότ μπορεί να πει: “I’m from Scotland.” Μπορούμε να δείξουμε τη Σκοτία στο χάρτη: “Look! Here’s Scotland.” Προσποιούμαστε ότι η μασκότ χορεύει: “I like dancing. Let’s dance together today.” Βήμα 2 Ρωτάμε τα παιδιά αν έχουν πάει στη Σκοτία και, αν κάποια παιδιά έχουν πάει, τους ζητάμε να πουν στην τάξη τις εντυπώσεις τους: πότε πήγαν, ποια μέρη επισκέφθηκαν, τι είδαν, τι τους άρεσε, κλπ. Στη συνέχεια, δείχνουμε εικόνες από τη Σκοτία (A_d01_C01), παραδοσιακές στολές, μουσικά όργανα, χάρτες, κλπ. και κάνουμε ερωτήσεις στα παιδιά για να εκμαιεύσουμε λαογραφικές πληροφορίες: πώς είναι η παραδοσιακή ενδυμασία των Σκοτσέζων (kilt), πότε τη φοράνε (σε γιορτές, παρελάσεις κλπ.), αν τους θυμίζει κάποια παραδοσιακή ελληνική φορεσιά (φουστανέλα), ποιο παραδοσιακό όργανο παίζουν στη Σκοτία (bagpipes). Αν η τάξη μας δείξει ενδιαφέρον ή ρωτήσει, μπορούμε να δείξουμε τη Σκοτία και την Ελλάδα στο χάρτη της Ευρώπης και να συζητήσουμε πόσο μακριά είναι οι δυο χώρες, πώς μπορούμε να ταξιδέψουμε εκεί, κλπ.Βήμα 3 Αν έχουμε τη δυνατότητα, δείχνουμε βίντεο με το χορό Circassian Circle (αναζήτηση στο youtube) και συζητάμε με τα παιδιά για τα βήματα του χορού (Οδηγίες): τι παρατήρησαν, πώς στέκονται τα παιδιά στο βίντεο, ποια είναι τα βήματα, τι κάνουν πρώτα, κλπ. Αν και η δραστηριότητα αυτή μπορεί να θεωρηθεί απαιτητική, τα παιδιά, παρακολουθώντας το βίντεο με το χορό, όπου χορεύουν παιδιά της ηλικίας τους, ξεσηκώνονται και θέλουν να χορέψουν και αυτά και να μάθουν το χορό (Video 1, Video 2, Video 3, Video 4).Βήμα 4 Φτιάχνουμε ένα μεγάλο κύκλο με όλα τα παιδιά. Αν το επιτρέπει ο αριθμός αγοριών και κοριτσιών της τάξης μας, φτιάχνουμε τον κύκλο με ζευγάρια (αγόρι – κορίτσι). Αν είναι περισσότερα τα αγόρια ή τα κορίτσια και δεν μπορούμε να έχουμε ζευγάρια, μπορούμε να κάνουμε τα βήματα όχι σε ζευγάρια αλλά όλοι μαζί. Εμείς με τη μασκότ στεκόμαστε στη μέση του κύκλου για να μας βλέπουν. Η μασκότ είναι ο η headlander και «φωνάζει» τα βήματα (βλ. Υλικό για τον / την εκπαιδευτικό για τις οδηγίες για τα βήματα του χορού). Εμείς τα δείχνουμε ένα-ένα και τα παιδιά τα κάνουν μαζί μας. Επαναλαμβάνουμε όσες φορές χρειαστεί. Μπορούμε, για να διευκολύνουμε την εκμάθηση του χορού, να μάθουμε πρώτα τα παραγγέλματα (clap your hands, step forward / backward, etc.) και μετά να δείξουμε τις κινήσεις που αντιστοιχούν στα βήματα. Μπορούμε ακόμη να χωρίσουμε τα παιδιά σε ομάδες και η μία να δίνει παραγγέλματα και η άλλη να κάνει τις κινήσεις ή να παίξουμε με τα παραγγέλματα και τις κινήσεις το παιχνίδι “Simon says”. Ο σκοπός της δραστηριότητας αυτής δεν είναι τόσο να απομνημονεύσουν τα παιδιά και να λένε τις οδηγίες, αλλά να τις ακούνε και να τις αναγνωρίζουν. Βήμα 5 Δίνουμε στα παιδιά να χρωματίσουν το Φύλλο Εργασίας (A_D01_W01). Μόλις τελειώσουν, κολλάμε τις ζωγραφιές τους στον τοίχο ή στον πίνακα ανακοινώσεων της τάξης. Χρησιμοποιώντας τις ζωγραφιές των παιδιών μπορούμε να πούμε: - Look. He’s / She’s from … - … Scotland. - What’s he / she wearing? - … a blue, red and yellow kilt.

Αρχείο pdf

1

Περιγραφή Δραστηριότητας

Αρχείο pdf

2

Προτεινόμενη Εκπαιδευτική Διαδικασία

Αρχείο pdf

3

Υλικό για τον εκπαιδευτικό

Υλικό Δραστηριότητας

4

Υλικό δραστηριότητας

Βίντεο 1, Βίντεο 2, Βίντεο 3, Βίντεο 4

5

Βίντεο

Προτεινόμενη εκπαιδευτική διαδικασία (2)

Βήμα 6 Στο επόμενο μάθημα, κάνουμε επανάληψη τα βασικά βήματα του χορού με έναν από τους τρόπους που αναφέρονται στο βήμα 4. Παίζουμε το σκοπό (A_D01_Μ01) και ζητάμε από τα παιδιά να χτυπούν παλαμάκια μετρώντας συγχρόνως από το 1 ως το 8 στα Αγγλικά δυνατά και πάλι από την αρχή για να εξοικειωθούν με το ρυθμό. Στη συνέχεια, φωνάζουμε τις κινήσεις στα Αγγλικά και τα παιδιά τις κάνουν με συνοδεία μουσικής. Επαναλαμβάνουμε όσες φορές χρειαστεί.Βήμα 7 Μπορούμε να ζητήσουμε από τα παιδιά, ένα κάθε φορά, να δώσουν εκείνα τις οδηγίες στους χορευτές. Τα βοηθάμε να δώσουν τις οδηγίες. Βήμα 8 Τα παιδιά μπορούν να χορέψουν αυτό το χορό σε κάποια εκδήλωση, όπως στην τελετή λήξης του σχολικού έτους, και εμείς ή ένας μαθητής να είναι headlander και να φωνάζει τις οδηγίες.

Περιγραφή

δραστηριότητας

Γλωσσικοί στόχοι

Παιδαγωγικοί στόχοι

Υλικά και μέσα

Προτεινόμενη εκπαιδευτική διαδικασία (1)

Εκπαιδευτικό Υλικό

Προτεινόμενη εκπαιδευτική διαδικασία (2)

The Circassian Circle